
Ministru kabineta noteikumi Nr. 519
Rīgā 2025. gada 26. augustā (prot. Nr. 33 17. §)
Grozījumi Ministru kabineta 2024. gada 18. jūnija noteikumos Nr. 374 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta  otro daļu
· Izdarīt Ministru kabineta 2024. gada 18. jūnija noteikumos Nr. 374 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi" (Latvijas Vēstnesis, 2024, 119. nr.) šādus grozījumus:
· 1. Izteikt 14.1.3. apakšpunktu šādā redakcijā:
· "14.1.3. prognozēšanas rīka testa un produkcijas vides izvietošana labklājības nozares informācijas un komunikācijas tehnoloģiju infrastruktūrā un tam nepieciešamās operatīvās atmiņas, procesora jaudas un datu glabāšanai vajadzīgās diska vietas (turpmāk visi kopā – resursi) noma;".
· 2. Izteikt 15.1. apakšpunktu šādā redakcijā:
· "15.1. prognozēšanas rīka tehniskās specifikācijas izstrāde, tai skaitā situācijas priekšizpētes ziņojuma sagatavošana, un prognozēšanas rīka izstrādes kvalitātes uzraudzība;".
· 3. Papildināt ar 15.2.1 apakšpunktu šādā redakcijā:
· "15.2.1 labklājības nozares informācijas un komunikācijas tehnoloģijas infrastruktūrai nepieciešamo resursu noma prognozēšanas rīka izstrādei, testēšanai un darbības nodrošināšanai;".
· 4. Papildināt ar 15.2.2 apakšpunktu šādā redakcijā:
· "15.2.2 prognozēšanas rīka kiberdrošības audita veikšana;".
· 5. Papildināt ar 16.3. apakšpunktu šādā redakcijā:
· "16.3. šo noteikumu 14.1. apakšpunktā minētā sadarbības partnera izmaksas par šo noteikumu 15.2.1 apakšpunktā minēto resursu nomu."
· 6. Izteikt 19. punktu šādā redakcijā:
· "19. Prognozēšanas rīka izstrādei un uzraudzībai finansējuma saņēmējs ar labklājības ministra rīkojumu izveido nacionālo darba grupu, kas nodrošina ar prognozēšanas rīka izstrādi saistīto jautājumu pārvaldību. Nacionālās darba grupas sastāvā ir finansējuma saņēmēja, Finanšu ministrijas, Viedās administrācijas un reģionālās attīstības ministrijas, Latvijas Bankas, Centrālās statistikas pārvaldes, Latvijas Darba devēju konfederācijas, Latvijas Brīvo arodbiedrību savienības pārstāvji un zinātniskā sektora pārstāvji, kā arī citi pārstāvji pēc nepieciešamības."
· 7. Izteikt 23.5. apakšpunktu šādā redakcijā:
· "23.5. nodrošina, ka projekta ietvaros izstrādājamais prognozēšanas rīks tiks saskaņots ar Viedās administrācijas un reģionālās attīstības ministriju atbilstoši normatīvajiem aktiem par valsts informācijas sistēmu attīstības projektu uzraudzību;".
· 8. Izteikt 23.6. apakšpunktu šādā redakcijā:
· "23.6. nodrošina, ka finansējuma saņēmēja īpašumā atradīsies projekta ietvaros izstrādātā prognozēšanas rīka pirmkodi, intelektuālā īpašuma tiesības, tai skaitā risinājuma modificēšanas tiesības."
· 9. Papildināt ar V nodaļu šādā redakcijā:
· "V. Noslēguma jautājums
· 31. Šo noteikumu 16.3. apakšpunktā minētās izmaksas ir attiecināmas no dienas, kad šo noteikumu 14.1. apakšpunktā minētais sadarbības partneris ir noslēdzis līgumu par šo noteikumu 15.2.1 apakšpunktā minēto resursu nomu."

